CELEX: 32008D0466
Language: lv
Date: 2008-06-19 00:00:00
Title: 2008/466/EK: Komisijas Lēmums ( 2008. gada 19. jūnijs ) par Kopienas finansiālo ieguldījumu 2008. gadam izmēģinājuma projektos un sagatavošanas darbībās dzīvnieku labturības jomā

20.6.2008   
            
            
               LV
            
            
               Eiropas Savienības Oficiālais Vēstnesis
            
            
               L 161/41
            
         
      KOMISIJAS LĒMUMS
   
   (2008. gada 19. jūnijs)
   par Kopienas finansiālo ieguldījumu 2008. gadam izmēģinājuma projektos un sagatavošanas darbībās dzīvnieku labturības jomā
   (2008/466/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1), un jo īpaši tās 49. panta 6. punkta a) un b) apakšpunktu,
   ņemot vērā Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 90. pantu,
   tā kā:
   
               (1)
            
            
               Šis lēmums ir lēmums par finansējumu Regulas (EK, Euratom) Nr. 1605/2002 75. panta un Regulas (EK, Euratom) Nr. 2342/2002 90. panta nozīmē.
            
         
               (2)
            
            
               Viena no darbības jomām, kas noteiktas Kopienas rīcības plānā dzīvnieku aizsardzībai un labturībai 2006.–2010. gadam, ir uzlabot dzīvnieku aizsardzības un labturības esošos minimālos standartus atbilstīgi jauniem zinātnes pierādījumiem un sociālekonomiskajam novērtējumam, kā arī nodrošināt to efektīvu ieviešanu (3).
            
         
               (3)
            
            
               Kopienas 2008. gada budžetā Eiropas Parlaments piešķīra EUR 4 miljonus kontrolpunktu (atpūtas pieturvietu) sagatavošanas darbībai. Esošais kontrolpunktu tīkls neatbilst pārvadātāju faktiskajām vajadzībām, jo atsevišķās vietās nav kontrolpunktu un vairāku esošu kontrolpunktu kvalitātes standarts ir zems, neskatoties uz oficiālām pārbaudēm.
            
         
               (4)
            
            
               Apspriežoties ar ieinteresētajām personām un veicot tehnisko ekspertīzi, ir jānosaka kontrolpunktu kvalitātes kritēriji (kā definēts Kopienas tiesību aktos) un jānosaka tas, kādas stratēģijas jāizstrādā Eiropas mērogā, lai pārvadātājiem uzlabotu kontrolpunktu izmantošanu. Jāsāk sagatavošanas darbība, kurā iekļauta augsta standarta kontrolpunktu uzcelšana vai atjaunošana vismaz trijās dalībvalstīs, kurās ir būtiska dzīvnieku pārvadājumu plūsma.
            
         
               (5)
            
            
               Kopienas 2008. gada budžetā Eiropas Parlaments piešķīra EUR 1 miljonu izmēģinājuma projekta sākšanai, lai izstrādātu labākas dzīvnieku audzēšanas metodes un izpētītu alternatīvas cūku kastrācijai un govju ragu noņemšanai.
            
         
               (6)
            
            
               Attiecībā uz cūku kastrāciju izmēģinājuma projektam jāpapildina pētījumi par kastrāciju, kurus patlaban veic, un jāvērš uzmanība uz tā praktiskajām sekām, izstrādājot programmu saskaņotas metodes izveidošanai Eiropā, lai komerciālos apstākļos kaušanas līnijā konstatētu kuiļa smaku un novērtētu nekastrētu dzīvnieku gaļas pārdošanas tirdzniecības aspektus. Šādu metožu izstrāde rosinās lauksaimniekus audzēt nekastrētus dzīvniekus un apkopot uzticamus un konsekventus datus turpmākai dažādu ķirurģiskas kastrācijas (it īpaši “imunokastrācijas”) alternatīvu pilnveidošanai. Pētījuma otrajā daļā tiks sīkāk apskatītas alternatīvas metodes govju ragu noņemšanai.
            
         
               (7)
            
            
               Sagatavošanas darbības veikšanai ir paredzēts viens projekts, un izmēģinājuma projektam paredzēta viena darbība. Par minēto darbību finansēšanu jāpieņem viens lēmums.
            
         
               (8)
            
            
               Šīs darbības palīdzēs turpmāk izstrādāt Kopienas tiesību aktus dzīvnieku labturības jomā turpmākas izstrādes, ka arī stiprinās Kopienas rīcības plānā dzīvnieku aizsardzībai un labturībai 2006.–2010. gadam noteiktās darbības jomas (4),
            
         IR NOLĒMUSI ŠĀDI.
   1. pants
   Pielikumā minētā sagatavošanas darbība ir apstiprināta, un to finansē no Eiropas Kopienu 2008. gada budžeta pozīcijas 17 04 03 03, nepārsniedzot summu EUR 4 000 000.
   2. pants
   Pielikumā minētais izmēģinājuma projekts ir apstiprināts, un to finansē no Eiropas Kopienu 2008. gada budžeta pozīcijas 17 01 04 06, nepārsniedzot summu EUR 1 000 000.
   
      Briselē, 2008. gada 19. jūnijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 248, 16.9.2002., 1. lpp. Regulā jaunākie grozījumi izdarīti ar Padomes Regulu (EK) Nr. 1525/2007 (OV L 343, 27.12.2007., 9. lpp.).
   
      (2)  OV L 357, 31.12.2002., 1. lpp. Regulā jaunākie grozījumi izdarīti ar Komisijas Regulu (EK, Euratom) Nr. 478/2007 (OV L 111, 28.4.2007., 13. lpp.).
   
      (3)  http://ec.europa.eu/food/animal/welfare/com_action_plan230106_en.pdf
   
      (4)  Komisijas paziņojums Eiropas Parlamentam un Padomei par Kopienas rīcības plānu dzīvnieku aizsardzībai un labturībai 2006.–2010. gadā, COM(2006) 13, galīgā redakcija.
   
      PIELIKUMS
      
         
            Joma:
          Pārtikas nekaitīgums, dzīvnieku veselība, labturība un zootehnika
      I.   Sagatavošanas darbība budžeta pozīcijā 17 04 03 03.
      
         
            Juridiskais pamats:
          Padomes Regulas (EK, Euratom) Nr. 1605/2002 49. panta 6. punkta b) apakšpunkts.
      1.   Kritēriji pieteikumu iesniedzējiem
      Pieteikumus varēs iesniegt šādas mērķorganizācijas: partneru konsorciji, kuros ir vismaz:
      
                  —
               
               
                  viena kompetentā iestāde ES dalībvalstī, kura atbild par kontrolpunktu apstiprināšanu saskaņā ar Regulu (EK) Nr. 1255/97,
               
            
                  —
               
               
                  viena pētniecības grupa, kura specializējas vismaz lietišķajās zinātnēs, kas saistītas ar lauksaimniecības dzīvnieku labturību, un
               
            
                  —
               
               
                  viena nevalstiska organizācija, kas ir starptautiski aktīva dzīvnieku labturības jomā vismaz ES.
               
            2.   Atlases kritēriji
      
                  —
               
               
                  Pieteikuma iesniedzēja finansiālās iespējas
                  Pieteikuma iesniedzējiem jāapliecina, ka viņiem ir finansiālas iespējas veikt finansējamo darbību.
                  Pieteikuma iesniedzējiem jāiesniedz pierādījumi par to, ka viņiem ir pieejami vajadzīgie resursi, lai papildinātu prasīto Kopienas līdzfinansējumu.
               
            
                  —
               
               
                  Pieteikuma iesniedzēja tehniskais un profesionālais nodrošinājums
                  Pieteikuma iesniedzējiem jābūt tehniskām iespējām un profesionālām spējām veikt finansējamo darbību. Viņiem jāiesniedz pierādījumi par zināšanām un pieredzi ar dzīvniekiem saistītas infrastruktūras jomā un ar dzīvnieku pārvadāšanu saistītās darbībās. Viņiem jāiesniedz sertifikāti un apraksti par projektiem un darbībām, kas veiktas pēdējo trīs gadu laikā, un it īpaši par projektiem, kas saistīti ar attiecīgo jomu. Pieteikuma iesniedzējiem jāiesniedz detalizēts katra grupas dalībnieka dzīves apraksts (curriculum vitae) un jāiekļauj informācija par projekta direktora un projekta vadītāja pārvaldības spējām, tostarp viņa izglītību, zinātniskajiem grādiem un diplomiem, profesionālo pieredzi, pētniecības darbu un publikācijām.
                  Pieteikuma iesniedzējiem jāapliecina, ka kompetentās valsts iestādes dalībvalstī un organizācijas, kas iesniegušas pieteikumu par darbību, ir apņēmušās sasniegt projekta mērķus un atbalstīt kontrolpunktu sertificēšanas sistēmas ieviešanu, ko īstenos darbības ietvaros. Viņiem jāiesniedz informācija par kontaktpersonām un starptautiska mēroga ieinteresētājām personām, ar kurām viņi plāno konsultēties, it īpaši attiecībā uz sertifikāciju, un kuru resursus viņi plāno piesaistīt sagatavošanas darbības īstenošanas gaitā.
               
            3.   Piešķiršanas kritēriji
      Piemēro šādus vispārīgus piešķiršanas kritērijus:
      
                  —
               
               
                  pieejas pamatotība (20 %),
               
            
                  —
               
               
                  darba organizācija un kompetento iestāžu/organizāciju līdzdalības līmenis dalībvalstīs, uz kurām attiecas darbība (30 %),
               
            
                  —
               
               
                  projekta priekšrocības Eiropas mērogā un tālākizplatīšanās efekts (30 %),
               
            
                  —
               
               
                  projekta rentabilitāte (20 %).
               
            Ja darbības 2. posms attiecas uz vairāk nekā trim dalībvalstīm, to uzskatīs par priekšrocību.
      4.   Līdzfinansējuma līmenis
      Sagatavošanas darbību dala divos posmos:
      
                  —
               
               
                  pirmajā posmā ir priekšizpēte, ieteikumi un specifikācijas kontrolpunktu sertifikācijas sistēmas izveidei ar maksimālo piešķīruma summu EUR 300 000, kas sedz ne vairāk kā 90 % no attaisnotajiem izdevumiem,
               
            
                  —
               
               
                  otrajā posmā ir izmēģinājuma kontrolpunktu būve un atjaunošana, kā arī eksperimentālās kontrolpunktu sertificēšanas sistēmas apstiprināšana, kas jāsaskaņo ar ES prasībām, ar maksimālo piešķīruma summu EUR 3 700 000, kas atbilst ne vairāk kā 70 % no darbības attaisnotajiem kopīgajiem izdevumiem. Šī darbība attiecas uz vismaz trim dalībvalstīm un ir atkarīga no pirmā posma priekšizpētes apstiprinājuma.
               
            5.   Grafiks
      Sagatavošanas darbībai paredzēts viens uzaicinājums iesniegt pieteikumus. Uzaicinājumu iesniegt priekšlikumus paredzēts izsludināt 2008. gada jūnijā, un pieteikties varēs trīs mēnešu laikā. Domājams, ka lēmumu par piešķīrumu pieņems 2008. gadā vai 2009. gada sākumā.
      
         
            Apropriācijas 2008. gadam
         
      
      17 04 03 03 – kontrolpunkti (atpūtas pieturvietas) saistībā ar dzīvnieku pārvadāšanu: EUR 4 000 000.
      
         
            Paredzēto īpašo darbību skaits:
          viens uzaicinājums iesniegt priekšlikumus.
      Šo darbību reglamentē noteikumi, kas izklāstīti pirmās daļas VI sadaļā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam, un pirmās daļas VI sadaļā Komisijas Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam.
      II.   Izmēģinājuma projekts budžeta pozīcijā 17 01 04 06
      
         
            Juridiskais pamats:
          Padomes Regulas (EK, Euratom) Nr. 1605/2002 49. panta 6. punkta a) apakšpunkts.
      
         
            Apropriācijas 2008. gadam
         
      
      17 01 04 06 – izmēģinājuma projekts: uzlabotas dzīvniekiem labvēlīgas ražošanas metodes: EUR 1 000 000.
      
         
            Paredzēto īpašo darbību skaits:
          paredzēts, ka atklātu uzaicinājumu piedalīties konkursā par pakalpojumu sniegšanas līgumu izsludinās 2008. gada jūnijā. Līgumu parakstīs pirms gada beigām.
      Šo darbību reglamentē noteikumi, kas izklāstīti pirmās daļas V sadaļā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam, un pirmās daļas V sadaļā Komisijas Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam.